Diari Oficial de la Generalitat Valenciana


Sumari del DOGV 7301, del 23-06-2014 (2014/5791)

DECRET 97/2014, de 20 de juny, del Consell, pel qual s'autoritza la implantació d'ensenyaments universitaris oficials de grau en la Universitat Internacional Valenciana (VIU).
-------------------------------------------------------------------------------------------------------------------------------------------------------------------------------

### Dades del document

Número de DOGV
:   7301

Data del DOGV
:   23-06-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/5791


Data del document
:   20-06-2014

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 97/2014, de 20 de juny, del Consell, pel qual s'autoritza la implantació d'ensenyaments universitaris oficials de grau en la Universitat Internacional Valenciana (VIU). [2014/5791]  
La Universitat Internacional Valenciana ha sol·licitat autorització per a implantar els ensenyaments universitaris oficials de grau que es detallen en l'annex del present decret.   
El Consell Valencià d'Universitats i de Formació Superior va ser informat de la proposta d'implantació dels nous ensenyaments en la seua sessió de 18 de juliol de 2013.  
L'Agència Valenciana d'Avaluació i Prospectiva (AVAP) ha emés els preceptius informes.  
Els corresponents plans d'estudi han sigut verificats pel Consell d'Universitats.  
Per això, vistos els articles 12.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 20 de juny de 2014,  
  
  
DECRETE  
  
Article 1. Autorització d'ensenyaments  
S'autoritza a la Universitat Internacional Valenciana per a la implantació, en el curs 2013-2014, dels ensenyaments que conduïxen a l'obtenció dels títols oficials de grau les ensenyances dels quals es detallen en l'annex del present decret.  
  
Article 2. Inscripció en el registre i efectes  
La present autorització es comunicarà al Ministeri d'Educació, Cultura i Esport a l'efecte que este eleve el Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
  
Article 3. Publicació dels plans d'estudi  
Tal com preveu l'article 35.4 de la Llei Orgànica 6/2001, de 21 de desembre, d'Universitats, en la redacció feta per la Llei Orgànica 4/2007, de 12 d'abril, el rector de la universitat, després que el Govern haja aprovat el caràcter oficial dels títols, ordenarà la publicació dels plans d'estudi en el Boletín Oficial del Estado i en el Diari Oficial de la Comunitat Valenciana.  
  
Article 4. Renovació de l'acreditació dels títols de grau  
Abans del transcurs de sis anys, a comptar de la data de la seua verificació inicial o de la seua última acreditació, els títols universitaris oficials de grau hauran de renovar la seua acreditació en els termes establits en els articles 24.2 i 27 bis del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, en la redacció que en fa el Reial Decret 861/2010, de 2 de juliol, de modificació de l'anterior.  
  
Article 5. Expedició dels títols  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.  
  
  
  
DISPOSICIONS ADDICIONALS  
  
Primera. Limitació del gasto  
La implantació i posterior execució d'este decret no podrà tindre cap incidència en la dotació de tots i cada un dels capítols de gasto assignada a la Conselleria d'Educació, Cultura i Esport, i, en tot cas haurà, de ser atés amb els mitjans personals i materials de la Universitat Internacional Valenciana.  
  
Segona. Facultats d'aplicació i execució  
Es faculta la consellera d'Educació, Cultura i Esport per a l'aplicació i execució del present decret.  
  
  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà de la seua publicació en el Diari Oficial de la Comunitat Valenciana.  
  
València, 20 de juny de 2014  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
  
ANNEX  
UNIVERSITAT INTERNACIONAL VALENCIANA  
GRAUS CURS 2013-2014  
  
1. Grau en Administració i Direcció d'Empreses.  
2. Grau en Dret.  
3. Grau en Economia.